CH เปิดบ้านรับ “นักวิเคราะห์-กองทุน”
CH เปิดบ้านรับ “นักวิเคราะห์-กองทุน” เพื่อเปิดเผยข้อมูลผลการดำเนินงานปี 65 และทิศทางการดำเนินธุรกิจในปี 66
CH เปิดบ้านรับ “นักวิเคราะห์-กองทุน” เพื่อเปิดเผยข้อมูลผลการดำเนินงานปี 65 และทิศทางการดำเนินธุรกิจในปี 66
11 เม.ย. 2566

นายศักดา ศรีแสงนาม ประธานเจ้าหน้าที่บริหาร พร้อมด้วย นายประวิทย์ ศรีแสงนาม ประธานเจ้าหน้าที่สายงานการลงทุน และ นายปิยวงศ์ ศรีแสงนาม ประธานเจ้าหน้าที่สายงานปฏิบัติการ พร้อมด้วยคณะผู้บริหารบริษัท เจริญอุตสาหกรรม จำกัด (มหาชน) หรือ CH ถ่ายภาพร่วมกับคณะนักวิเคราะห์หลักทรัพย์และกองทุน เนื่องในโอกาสที่ CH จัดงานประชุมนักวิเคราะห์เพื่อเปิดเผยข้อมูลผลการดำเนินงานปี 2565 และทิศทางการดำเนินธุรกิจในปี 2566
พร้อมพาเยี่ยมชมกระบวนการผลิตผลไม้อบแห้งและศูนย์นวัตกรรม (Innovation Center) ของบริษัทฯ สถานที่คิดค้นผลิตภัณฑ์ใหม่ๆ โดยล่าสุดเปิดตัวผลิตภัณฑ์ใหม่ “น้องสไบ ขนมไทยอบกรอบ” ภายใต้แบรนด์ Bangkok Tasty ซึ่งเป็น Snack 5 รสชาติ ประกอบด้วย 1.ข้าวเหนียวมะม่วง 2.ข้าวเหนียวทุเรียน 3.ข้าวเหนียวถั่วดำ 4.กล้วยบวชชี 5.เผือกบวด  ซึ่งงานดังกล่าวจัดขึ้น ณ โรงงานท่าฉลอม ต.ท่าฉลอม อ.เมืองสมุทรสาคร  เมื่อเร็วๆ นี้